Diari Oficial de la Generalitat Valenciana


Sumari del DOGV 2891, del 17-12-1996 (1996/840338)

RESOLUCIÓ de 9 de desembre de 1996, del director general d'Interior de la Conselleria de Presidència, per la qual es publica la Resolució de la Direcció General de la Funció Pública del Ministeri per a les Administracions Públiques, de 22 d'octubre de 1996, rectificada per la de 15 de novembre de 1996, per la qual es convoca concurs unitari per a la provisió de llocs de treball reservats a funcionaris d'administració local, amb habilitació de caràcter nacional, en relació amb les vacants corresponents al territori de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2891

Data del DOGV
:   17-12-1996

Secció del DOGV
:   AUTORITATS I PERSONAL

Número del document
:   1996/840338


Data del document
:   09-12-1996

Organisme emissor


Tipus de document
:   Resolució

RESOLUCIÓ de 9 de desembre de 1996, del director general d'Interior de la Conselleria de Presidència, per la qual es publica la Resolució de la Direcció General de la Funció Pública del Ministeri per a les Administracions Públiques, de 22 d'octubre de 1996, rectificada per la de 15 de novembre de 1996, per la qual es convoca concurs unitari per a la provisió de llocs de treball reservats a funcionaris d'administració local, amb habilitació de caràcter nacional, en relació amb les vacants corresponents al territori de la Comunitat Valenciana.  
Convocat concurs unitari per Resolució de 22 d'octubre de 1996, de la Direcció General de la Funció Pública, del Ministeri per a les Administracions Públiques, rectificada per la del 15 de novembre de 1996, per a la provisió de llocs reservats a funcionaris de l'administració local, amb habilitació de caràcter nacional, d'acord amb el que preveu l'article 99 de la Llei 7/1985, de 2 d'abril, Reguladora de les Bases de Règim Local; en els articles 25 i 26 del Reial Decret 1.732/1994, de 29 de juliol, de provisió de llocs de treball reservats a funcionaris d'administració local, amb habilitació de caràcter nacional; i en els articles 13 i 14 de l'Ordre de 10 d'agost de 1994, del Ministeri per a les Administracions Públiques, resolc:  
Primer  
Donar publicitat a la Resolució de 22 d'octubre de 1996, rectificada per la del 15 de novembre de 1996, de la Direcció General de la Funció Pública, del Ministeri per a les Administracions Públiques (BOE de 30.10.96 i 03.12.96), que s'adjunta en l'annex, per la qual s'efectua la convocatòria de concurs unitari i s'aproven les bases comunes per les quals ha de regir-se la provisió de llocs de treball reservats a funcionaris d'administració local, amb habilitació de caràcter nacional, en relació amb les vacants corresponents al territori de la Comunitat Valenciana.  
Segon  
La convocatòria i les bases comunes del concurs a què fa referència aquesta resolució, podran ser impugnades segons el que disposa la Llei de Règim Jurídic de les Administracions Públiques i del Procediment Administratiu Comú, a partir de la seua publicació en el Boletín Oficial del Estado.  
València, 9 de desembre de 1996.- El director general de Interior: José López Garrido.  
ANNEX  
Resolució de 22 d'octubre de 1996, de la Direcció General de la Funció Pública, del Ministeri per a les Administracions Públiques, rectificada per la del 15 de novembre de 1996, per la qual es convoca concurs unitari per a la provisió de llocs de treball reservats a funcionaris d'administració local, amb habilitació de caràcter nacional.  
D'acord amb els preceptes continguts en l'article 99 de la Llei 7/1985, de 2 d'abril, Reguladora de les Bases de Règim Local, en els articles 25 i 26 del Reial Decret 1732/1994, de 29 de juliol, de provisió de llocs de treball reservats a funcionaris d'administració local, amb habilitació de caràcter nacional, i en els articles 13 i 14, de l'Ordre de 10 d'agost de 1994.  
D'acord, així mateix, amb les normes aprovades per diverses comunitats autònomes sobre mèrits de determinació autonòmica i coneixement de la llengua pròpia.  
Aquesta direcció general ha resolt efectuar la convocatòria de concurs unitari, corresponent a l'any 1996, per a la provisió de llocs de treball reservats a funcionaris d'administració local, amb habilitació de caràcter nacional, amb subjecció a les bases següents:  
A. Bases comunes  
Primera. Llocs vacants  
Tenen la consideració de llocs vacants, a efectes d'aquest concurs, i per tant s'ofereixen en aquest (annex I):  
- Els llocs que estant vacants a 10 de febrer de 1996, i no inclosos en el concurs unitari resolt en data 12 de febrer de 1996, no es convocaren en el concurs ordinari d'enguany.  
- Els llocs vacants amb posterioritat a 10 de febrer de 1996, o que han de quedar vacants en els pròxims sis mesos, a partir de aquesta convocatòria, per jubilació del seu actual titular, les respectives corporacions del qual han acordat la seua inclusió en aquest concurs unitari, d'acord amb el que preveu en el paràgraf 2 de l'article 25 del Reial Decret 1.732/1994, de 29 de juliol.  
No s'ofereixen, en canvi:  
- Els llocs vacants inclosos en el concurs unitari convocat per la Resolució de 6 de novembre de 1995, i resolt en data de 12 de febrer de 1996. Atès que a 10 de febrer de 1996 (data límit donada a les corporacions locals per l'article 19 del Reial Decret 1.732/1994, de 29 de juliol, per a enviar les bases de convocatòria del concurs següent, l'ordinari de 1996, a la respectiva comunitat autònoma) el concurs unitari de 1995 continuava en tràmit, i no era possible a les corporacions locals oferir els llocs esmentats en el concurs ordinari de 1996, ja que això hauria suposat l'oferiment d'aquests en dos concursos simultàniament; duplicitat d'oferiment que hauria fet impossible la resolució d'ambdós. No havent pogut disposar per tant de la possibilitat legal d'establir bases i mèrits específics per a la cobertura de tals llocs en el concurs ordinari de 1996, no és possible, consegüentment, incloure'ls amb caràcter obligatori en aquest concurs unitari de 1997, ja que això suposaria llevar a les corporacions locals la possibilitat d'establir bases específiques en la cobertura dels seus llocs d'habilitats mitjançant concurs.  
- Els llocs la vacant dels quals es produí amb posterioritat al 10 de febrer de 1996, ja que sent aquesta la data límit per a trametre a les comunitats autònomes les convocatòries del concurs ordinari de 1996, amb ella expira l'obligatorietat d'oferir les vacants en el concurs esmentat, sent només obligatori oferir-les en el concurs ordinari següent, és a dir, en el de 1997.  
Segona. Participació  
1. Podran prendre part en aquest concurs els funcionaris, amb habilitació de caràcter nacional, pertanyents a les subescales a què fa referència l'article 20 del Reial Decret 1174/1987, de 18 de setembre, i només podran sol·licitar els llocs de treball els qui, segons la seua classificació, corresponguen a les subescales i categories a què pertanyen.  
Podran participar així mateix els funcionaris no integrats en les subescales i les categories esmentades, pertanyents als extingits cossos nacionals de secretaris, interventors i dipositaris d'administració local, a què fa referència la disposició transitòria primera, 1, del Reial Decret 1.174/1987, de 18 de setembre, en els termes següents:  
- Els secretaris de primera, a llocs reservats a la subescala de secretaria, categoria superior;  
- Els secretaris de segona, a llocs reservats a la subescala de secretaria, categoria d'entrada;  
- Els secretaris de tercera, a llocs reservats a la subescala de secretaria intervenció;  
- Els secretaris d'ajuntaments «a extingir», a secretaries d'ajuntaments amb una població que no depasse de 2.000 habitants;  
- Els interventors, a llocs reservats a la subescala d'intervenció-tresoreria, categoria superior, però únicament a llocs d'intervenció i,  
- Els dipositaris, a llocs reservats a la subescala d'intervenció-tresoreria, però únicament a llocs de tresoreria.  
2. Els funcionaris amb nomenament provisional, i els qui es troben en expectativa de nomenament, estan obligats a sol·licitar la totalitat de llocs corresponents a la seua subescala i categoria. També ho estan els qui es troben en qualsevol de les circumstàncies a què fa referència l'article 53.2, del Reial Decret 1.174/1987, de 18 de setembre, els qui hagueren cessat en la situació de serveis especials i no tingueren reserva de plaça i els qui hagen promocionat a la categoria superior en els termes de l' article 24.2 del mateix reial decret.  
3. No podran concursar:  
a) Els funcionaris inhabilitats i els suspesos en virtut de sentència o resolució administrativa fermes, si no haguera transcorregut el temps assenyalat en aquestes.  
b) Els funcionaris destituïts, a què fa referència l'article 148.5 del Text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, durant el període a què s'estén la destitució.  
c) Els funcionaris en les situacions d'excedència voluntària, a què fa referència l'article 29.3,c) i d), de la Llei de Mesures per a la Reforma de la Funció Pública, si no haguera transcorregut el termini de dos anys des del pas a aquestes.  
d) Els funcionaris que no duguen dos anys en la última destinació, obtinguda amb caràcter definitiu en qualsevol administració pública, llevat que concursen a llocs reservats a la seua subescala i categoria en la mateixa corporació o es troben en els supòsits de l'article 20,1,f), de la Llei de Mesures per a la Reforma de la Funció Pública.  
Tercera. Documentació i termini per a participar  
1. En el termini de 15 dies naturals, comptadors a partir de la publicació de aquesta resolució en el Boletín Oficial del Estado, els funcionaris amb habilitació de caràcter nacional que desitgen prendre part en aquest concurs s'adreçaran a la Subdirecció General de Funció Pública Local (Registre d'entrada de documents del Ministeri per a les Administracions Públiques, carrer d'Alcalá Galiano, 8. 2807 Madrid), la documentació següent:  
Sol·licitud de participació, amb expressió individualitzada de tots els llocs a què concursen i declaració jurada de no estar sotmesos a cap de les circumstàncies a què fa referència l'article 18.3 del Reial Decret 1.732/1994, de 29 de juliol. L'especificació de llocs sol·licitats es farà per ordre de prelació d'adjudicacions, amb caràcter únic per a la totalitat de llocs que se sol·liciten. La unicitat de l'ordre de prelació es mantindrà inclús en el supòsit de sol·licitar llocs de varies subescales i categories si la pertinença del concursant a aquestes així o permetera.  
Acreditació del coneixement de la llengua i mèrits de determinació autonòmica, en els termes i per als llocs situats en comunitats autònomes que els hagen establerts, d'acord amb el que especifica l'apartat B) «Bases de les comunitats autònomes».  
2. Si se sol·licitaren, exclusivament, llocs del País Basc, la documentació s'adreçarà a la comunitat autònoma (Direcció General de Relacions Institucionals i Administració Local, calle Duque de Wellington, 2. 01735 Vitoria-Gasteiz).  
3. La documentació indicada haurà de presentar-se d'acord amb els models que s'adjunten en l'annex II.   
Quart. Mèrits generals  
Els mèrits generals pels quals es regeix aquest concurs són els compresos en la resolució de la mateixa data d'aquesta direcció general, per la qual es dóna publicitat a la relació individualitzada de mèrits generals dels habilitats nacionals, que inclou els inscrits en el Registre d'Habilitats Nacionals, fins aquesta mateixa data.   
Cinquena.Tribunal de valoració  
1. El tribunal de valoració d'aquest concurs serà el següent:  
- President titular: Juan Corral Villalba  
- President suplent: Ana María García Fernández  
- Vocals titulars:   
Francisco M. Macías Benítez  
Margarita Mª Revillo Pinilla  
Juan González Fontes  
José Luis Sánchez Santiago  
Norbert Llarás i Marqués  
Bernabé Esteban Ortega  
Mª Dolores Martín Gil  
Fernando Alonso Barahona  
César García-Monge Herrero  
Ana Cristina Hidalgo Alonso  
Genaro Conde Rebollar  
Ana de Oleza Ferrandis  
José Mª Endemaño Arostegui  
Noel Zapico Rodríguez  
Pedro Antonio Mas Cladera  
Loreto Díaz Sánchez  
Jesús González Pueyo  
- Vocals suplents:  
Ana Peralías Panduro  
Francisco V. de Vera Pinilla  
Francisco J. Ramos García  
Antonio Meneses Tocino  
Lluís Calsina i Vallés  
Miguel Romero Carmona  
Mª Luisa Ramos García  
Eva I. Pereda López  
Augusto Martín Agudo  
Vicente Aleixandre Mendizábal  
José de Toro Luengo  
Josefa Eugenia Salvador Alamar  
José Luis Aguirre Aratibel  
José Manuel García Gallo  
Juan José Ferrando Valverde  
Eduardo Suárez Campo  
José Benavides i Herrera  
- Secretari titular: Antonio Calderón López  
- Secretària suplent: Mercedes Martín Sánchez  
2. El tribunal, per a comprovació del grau de coneixement de la llengua oficial i valoració dels mèrits determinats per la Comunitat Autònoma del País Basc, serà el que aquesta comunitat designe.  
Sisena. Exclusió de concursant i valoració de mèrits   
1. El tribunal de valoració exclourà els concursants que no reunesquen les condicions de participació assenyalades en la base segona, si fa el cas, o el requisit de llengua.  
Tot seguit es puntuaran els mèrits dels concursants no exclosos, de la manera següent:  
La puntuació per mèrits generals, fins un màxim de 19,50 punts, deduïts de la relació inclosa en la resolució publicada conjuntament amb aquesta convocatòria, i no serà possible cap acreditació addicional per part dels concursants, ni valoració distinta per part del tribunal.  
La valoració de mèrits de determinació autonòmica, fins un màxim de 3 punts, en base a la documentació aportada pels concursants conforme a les regles específiques de cada comunitat autònoma.  
Pel que fa a llocs sense mèrits de determinació autonòmica, el tribunal puntuarà exclusivament els generals fins un màxim de 19,50 punts.  
2. En cas d'empat en la puntuació final de mèrits de dos o més concursants, el tribunal donarà prioritat en la proposta d'adjudicació a aquell que haguera obtingut més puntuació per mèrits de determinació autonòmica. De mantenir-se l'empat a favor de qui en mèrits generals tinga més en els apartats a), b), c), d) i e), segons aquest ordre, de l'article 15.1 del Reial Decret 1.732/1994, de 29 de juliol. En última instància, l'empat es resoldrà en base a l'ordre de prelació en el procés selectiu.   
Setena. Proposta de resolució  
Després de l'exclusió i puntuació de concursants, el tribunal formularà relació comprensiva dels no exclosos, amb les seues puntuacions, així com la relació fundada d'exclosos. D'acord amb les puntuacions, i amb l'ordre de prelació, per al supòsit de concursants que obtinguen la màxima puntuació en dos o més llocs, el tribunal formularà i elevarà a aquesta direcció general la proposta d'adjudicació de llocs.  
Vuitena. Resolució  
Aquesta direcció general resoldrà el concurs d'acord amb la proposta formulada pel tribunal de valoració, i el trametrà a les comunitats autònomes i el publicarà, en el termini d'un mes, en el Boletín Oficial del Estado.  
Novena. Termini de possessió  
1. El termini de presa de possessió en les destinacions obtingudes en el concurs serà de tres dies hàbils, si es tracta de llocs de treball de la mateixa localitat o d'un mes si es tracta de primer destinació o de llocs de treball en localitat distinta.  
El termini començarà a comptar a partir de l'endemà del cessament, que haurà d'efectuar-se dins els tres dies hàbils següents a la publicació de la resolució d'aquest concurs en el Boletín Oficial del Estado.  
Si la resolució comporta el reingrés al servei actiu, el termini de presa de possessió haurà de computar-se des de la publicació.  
2. Si en el moment de la publicació del nomenament no s'haguera produït la jubilació a què es refereix l'article 11 del Reial Decret 1.732/1994, de 29 de juliol, el termini de cessament en el lloc d'origen es diferirà al moment en què aquesta tinga lloc.  
3. El còmput de terminis possessoris s'iniciarà quan finalitzen els permisos o llicències que, si fa el cas, hagen estat concedits als interessats.  
4. Per necessitats del servei, mitjançant acord dels presidents de les corporacions en què haja de cessar i prendre possessió el concursant, es podrà diferir el cessament i la presa de possessió fins un màxim de tres mesos, i el segon d'ells donarà compte de tal acord a aquesta direcció general.  
Excepcionalment, a instància de l'interessat i per raons justificades, podrà també diferir-se la presa de possessió, per igual termini, per acord entre els presidents respectius i donarà compte a aquesta direcció general.  
Deu. Irrenunciabilitat i voluntarietat de les destinacions  
1. Les destinacions adjudicades seran irrenunciables, des del moment en què el tribunal trameta a aquesta direcció general la proposta d'adjudicació.  
2. Les destinacions obtingudes en aquest concurs tindran caràcter voluntari, i no generaran, en conseqüència, dret a abonament per indemnització per trasllat.  
Onze. Notificació de cessaments i preses de possessió  
1. Les diligències de cessament i presa de possessió dels concursants que accedesquen a un lloc de treball, d'acord amb la resolució del concurs, hauran ser comunicades a aquesta direcció general i a la comunitat autònoma respectiva, dins dels tres dies hàbils següents a aquell en què es produesquen.  
2. La presa de possessió determina l'adquisició dels drets i deures funcionarials inherents al lloc, amb la qual el funcionari passa a dependre de la corporació corresponent.  
Dotze. Normes per a la Comunitat Autònoma del País Basc  
Les institucions forals procediran a la resolució del concurs i a la seua remissió a la comunitat autònoma.  
L'òrgan competent de la Comunitat Autònoma del País Basc i la Direcció General de Funció Pública efectuaran la coordinació que calga per a evitar els nomenaments múltiples, en els supòsits en què els interessats obtinguen simultàniament llocs en corporacions locals de la Comunitat Autònoma del País Basc i d'alguna altra.  
Tretzena. Recursos  
Els actes administratius en el procediment de concurs unitari podran ser impugnats conforme al que preveu en els articles 114 a 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
B. Bases de les comunitats autònomes  
El coneixement de llengua i mèrits de determinació autonòmica seran exigits en els termes en què, per a cada comunitat autònoma, detallen les bases següents:  
Mèrits de determinació autonòmica de la Comunitat Autònoma de València. (Decret 8/1995, de 10 de gener).   
a) Experiència professional. Als efectes d'aquest decret s'entendrà per experiència professional la permanència i el desplegament de funcions durant els cinc anys anteriors en les entitats locals del territori de la Comunitat Valenciana o en l'administració de la Generalitat Valenciana, per implicar el coneixement de les especialitats de l'organització territorial i de la normativa de la Comunitat Valenciana.  
b) Formació personal. Es valorarà la participació en els cursos de formació i perfeccionament que tinguen per objecte les especialitats de l'organització territorial i normativa de la Comunitat Valenciana, amb exclusió dels que formen part dels processos selectius.  
Només si tindran en compte els cursos impartits o homologats per l'Institut Valencià d'Administració Pública.  
c) Coneixements de valencià. De conformitat amb la Llei de la Generalitat Valenciana 4/1983, de 23 de novembre, d'Ús i Ensenyament del Valencià, es valorarà el coneixement del valencià com a llengua pròpia de la Comunitat Valenciana, de la Generalitat Valenciana i de l'administració local.  
El coneixement del valencià s'acreditarà mitjançant el certificat o homologació expedits per la Junta Qualificadora de Coneixements del Valencià.  
La valoració del coneixement del valencià s'entén sense perjudici de la seua consideració com a requisit en les bases específiques de les convocatòries que aproven les entitats locals dels municipis de predomini lingüístic valencià, de conformitat amb les seues relacions de llocs de treball i a l'empara de la Llei de la Generalitat Valenciana 4/1983, de 23 de novembr, d'Ús i Ensenyament del Valencià.  
En tots els casos, les corporacions locals podran valorar el valencià com a mèrit específic en les bases de la seua convocatòria.  
d) Altres mèrits. Es consideraran altres mèrits la impartició de classes en els cursos de formació a què fa referència l'apartat b) d'aquest article. Així mateix, es valoraran en aqueix apartat les publicacions en matèries relatives a les especialitats de l'organització territorial i normativa de la Comunitat Valenciana i col·laboracions amb els òrgans de la Generalitat Valenciana en matèria de règim local.  
Valoració de mèrits  
a) Experiència professional. L'experiència professional i permanència es valorarà fins un màxim de 0,50 punts, segons les següents regles:  
Serveis i permanència desplegats en un lloc de treball del mateix grup de funcionaris que el corresponent a la subescala a què concursa: 0,10 per any.  
Serveis i permanència desplegats en llocs de treball de grup diferent del corresponent a la subescala a què concursa: 0,05 per any.  
b) Formació personal. La valoració per aquest apartat no podrà superar 1,50 punts. En la valoració dels cursos de formació i perfeccionament es distingirà:  
1. Cursos de formació i perfeccionament genèrics. Es valorarà fins un màxim de 0,50 punts els cursos de formació i perfeccionament genèrics que, tenint per objecte la formació en alguna de les àrees de coneixement propis de l'organització territorial i normativa de la Comunitat Valenciana, no tinguen relació directa amb les funcions del lloc de treball convocat.  
2. Cursos de formació i perfeccionament específics. Es valorarà fins un màxim d'1 punt els cursos de formació i perfeccionament específics que, tenint per objecte la formació en alguna de les àrees de coneixement -propis de la organització territorial i normativa de la Comunitat Valenciana- tinguen relació directa amb les funcions del lloc de treball convocat.  
3. La valoració de cada curs específic s'efectuarà en funció de la seua durada, d'acord amb l'escala següent:  
a) De 100 o més hores: 1 punt  
b) De 75 o més hores: 0,75 punts  
c) De 50 o més hores: 0,65 punts  
d) De 25 o més hores: 0,50 punts  
e) De 15 o més hores: 0,25 punts  
La valoració dels cursos genèrics es realitzarà en funció de la seua durada, aplicant l'escala anterior i reduint a la meitat els punts per duració horària.  
4. No obstant això, l'Institut Valencià d'Administració Pública, a proposta de la Direcció General d'Administració Territorial i Organització, podrà establir una altra puntuació, tenint en compte el grau de dificultat del curs i el sistema d'avaluació.  
En aquest cas les convocatòries dels cursos indicaran la puntuació atorgada.  
5. Aquelles activitats de naturalesa diferent als cursos, tals com jornades, taules redones, trobades, debats o anàlegs, no podran ser objecte de valoració. Els seminaris només es valoraran si se certifica per l'Institut Valencià d'Administració Pública que té la mateixa naturalesa i metodologia dels cursos.  
c) Coneixement de valencià. El coneixement de valencià es valorarà fins un màxim de 0,75 punts, d'acord amb la escala següent:  
- Coneixement oral: 0,25 punts  
- Coneixement de grau elemental: 0,50 punts  
- Coneixement de grau mitjà: 0,65 punts  
- Coneixement de grau superior: 0,75 punts  
d) Altres mèrits. Els mèrits per aquest apartat es valoraran en funció de l'especialització i nivell dels cursos, de les publicacions i les col·laboracions desplegades, fins un màxim de 0,25 punts.  
Madrid, 22 d'octubre de 1996- El director general: Rafael Català Polo.